סמדר גנזי

סמדר גנזי (נולדה ב-19 באוקטובר 1962, כ"א בתשרי ה'תשכ"ג) היא דוגמנית עבר ישראלית, מייסדת ומנהיגת תנועת פרו אייג'ינג בישראל, מפיקת תצוגות אופנה ובעלת סוכנות הדוגמנות ProAging Models.

==ביוגרפיה==
גנזי נולדה וגדלה בקריית מוצקין. השלימה את לימודי התיכון בקריית החינוך אורט קריית ביאליק. לאחר מכן למדה הוראת חינוך גופני במכון וינגייט במסגרת העתודה הפדגוגית, סיימה את לימודיה כמורה לחינוך גופני עם תואר ראשון בחינוך גופני וספורט והתגייסה לצה"ל כמדריכת ספורט בחיל האוויר.

== קריירת דוגמנות ==
בשנת 1983 לאחר שחרורה מצה"ל, השתתפה גנזי באירוע בו קיבלה הצעה לדגמן ולאחריה החלה לעבוד בתחום בעיר חיפה, לצידם של מוטי רייף ועופר רפאלי.

בשנת 1985, עברה לתל אביב ודגמנה עבור מעצבות ומעצבים מובילים שונים בישראל. כמו כן, שימשה כדוגמנית הבית של המעצבת דורין פרנקפורט ונבחרה לפרויקטים לצידן של דוגמניות אחרות כגון תמי בן-עמי, רונית אלקבץ, רונית יודקביץ', ספיר קופמן, אילנה שושן ועוד. גנזי עסקה בקריירה זו עד לשנת 1991.

== קריירת משחק ==
בשנת 1991, החלה לימודי משחק בסטודיו למשחק של יורם לוינשטיין ובתיאטרון החדר של אמיר אוריין.

באותה שנה נבחרה לככב בסרט "רצח בשבת בבוקר" המבוסס על ספרה של בתיה גור ובמהלך השנים הופיעה בתפקידים נוספים בהצגה "בדיונות" עם ניקו ניתאי וחנוך רעים בתיאטרון הסימטה וביחד עם רונית אלקבץ בהצגה "הערב רוקדים" בפסטיבל עכו אשר בוימה על ידי גבי אלדור ויגאל עזרתי וזכתה במקום השני בפסטיבל. במהלך התקופה, שיחקה בסרטי סטודנטים וכן עסקה בסטיילינג ואיפור לפרסומות, שערי מגזינים ואלבומי מוזיקה שונים.

== קריירה עסקית ==
במהלך שנות ה-90, הקימה גנזי את חברת "אקסטרווגנזי" העוסקת בהפקה ובימוי תצוגות אופנה, ביוטי ושיער בישראל ומחוצה לה, עבור מעצבים מוכרים כגון גדעון אוברזון, ירון מינקובסקי, דורין פרנקפורט, יניב פרסי, דני מזרחי, הגרה, סיגל דקל ועוד, לרשתות אופנה כגון קרייזי ליין, פוקס, גולברי, גוטקס, הוניגמן, המשביר לצרכן, אירוקה ולמותגים בינלאומיים כמו טיירי מוגלר, לוריאל, אינדולה, וולה, גאפ, קרולינה הררה ואחרים וכן למחלקות עיצוב אופנה במוסדות אקדמיים לרבות ויצו חיפה, שנקר, סטודיו 6B ומכון אבני.

גנזי שימשה גם כעורכת האופנה ומנהלת פרויקטי אופנה מסחריים בכתבי העת "את", "מעריב לנוער" ו"קוסמופוליטן ישראל".

בשנת 2000, הגישה פינת אופנה בתוכנית הבוקר עם אפרת רייטן בערוץ 10, וכן השתתפה בשנים 2013–2016 כחברת פאנל בתוכנית הבוקר של ערוץ 10 עם אקי אבני והילה נחשון.

בשנת 2018, ייסדה גנזי את תנועת "פרו אייג'ינג בישראל" המתנגדת להתערבויות פולשניות למטרות הצערה ומעודדת התבגרות טבעית וקבלת סימני הגיל בשלום. בתור מייסדת התנועה, משתתפת גנזי בראיונות, הרצאות ברחבי הארץ (לרבות ההרצאה 'מאנטי לפרו - לא מיישרת קמטים בשביל אף אחד') וכן בסוכנות דוגמנות לגילאי 45 ומעלה בשם ProAging Models בבעלותה.

== תארים אקדמאיים ==
בוגרת תואר ראשון B.ed בחינוך גופני וספורט - המכללה האקדמית וינגייט (2017)

== חיים אישיים ==
גנזי היא גרושה ואמא לשני ילדים. אבי בתה הבכורה הוא משה שגיב, אבי בנה השני הוא אריה מליניאק. בשנות השמונים הייתה נשואה לדן תורן.

==קישורים חיצוניים==

* [https://web.archive.org/web/20161001215350/http://docu.nana10.co.il/Article/?ArticleID=1199818 הסרט "שקר היופי"], בערוץ 10
* 
* 
* דנה דרבינסקי, [https://www.motke.co.il/סמדר-גנזי-על-תנועת-פרו-אייג-ינג-ואנטי-פוטושופ סמדר גנזי בלי פוטושופ], באתר מוטקה, 30 באפריל 2018
* 
* [https://www.guapo-fashion.com/fashion-industry-israel תעשיית האופנה - מגזין אופנה שבועי] עם טל דקל ואיתי גורביץ' [https://www.facebook.com/itay.gurevich/videos/10157035177932287/ מארח את סמדר גנזי]. הפקה: [https://www.guapo-fashion.com/ גואפו guapo בית ספר לאופנה]
* דליה בן ארי, [https://www.atmag.co.il/סמדר-גנזי/?fbclid=IwAR2WFXBia-TWa7R965C1XLSFYPYFJLyLmHqo9ETwvixw_IBZaTk37_LEqFQ סמדר גנזי: "שחררי את עצמך מהלחץ להיאחז במה שבלתי ניתן לאחיזה – נעורים ועור מתוח"], באתר את, 10 בפברואר 2022
* [https://www.mako.co.il/news-channel12?subChannelId=b36a2a6c0da29710VgnVCM100000700a10acRCRD&vcmid=94e1c5f18710a710VgnVCM200000650a10acRCRD הנשים שאומרות לא לתעשיית הבוטוקס], באתר מאקו, 12 באוגוסט 2021
* עדי רשף, [https://www.iamproaging.com/laisha זה לא טיפוח, זה דיכוי], בעיתון לאשה
* באסיה מונקה, [https://www.jpost.com/j-spot/former-model-embarks-on-a-pro-aging-campaign-664566?fbclid=IwAR35dy-uc3TL5cMZzGwtdeC_wbOltEPaq2iezZStqj69L5kHAUiy5zv3clo אייג' פוזיטיב], באתר ג'רוזלם פוסט, 9 באפריל 2021
* [https://www.youtube.com/watch?v=MbyifDl9r-g&t=4s למה קשה לראות את הכוכבים שלנו מתבגרים?], בערוץ היוטיוב
* [https://www.youtube.com/watch?v=MpOQKYKRgE4&t=13s ראיון בתוכנית 'פאולה ולאון' להשקת סוכנות הדוגמנות הראשונה בישראל ProAging Models Agency], בערוץ היוטיוב
* [https://www.iamproaging.com/models-press?pgid=kmbx68zw-f7ad96b3-db54-4f06-8e91-dbd70388dcb5 סמדר גנזי, שירה פליקס ורוני גרשט בסוגרים חשבון]

==הערות שוליים==

קטגוריה:נשות אופנה ישראליות
קטגוריה:בוגרות אורט קריית ביאליק
קטגוריה:בוגרי אורט קריית ביאליק
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:דוגמניות ישראליות
קטגוריה:דוגמנים ישראלים
קטגוריה:מפיקות ישראליות
קטגוריה:מפיקים ישראלים
קטגוריה:שחקניות ישראליות
קטגוריה:שחקנים ישראלים
קטגוריה:ישראליות שנולדו ב-1962
קטגוריה:ישראלים שנולדו ב-1962